A nap hírei – 2018. február 26.
Akkorát bukott a Fidesz, hogy megint lesz békemenet. Eközben Szlovákiában újságírót öletett a maffia.
Fidesz-vereség a vásárhelyi időközin

-   Az ellenzéki pártok támogatásával megválasztott hódmezővásárhelyi polgármester, Márki-Zay Péter úgy érzi, a Fidesz megbukott. Lázár Jánost pedig ugyanolyan vásárhelyinek tartja, mint bárki mást, ide értve a közmunkásokat.
-   A Fideszben pánikreakciót váltott ki az ellenzéki győzelem, azonnali mozgósításba fogtak.
-   Lázár János is megszólalt a 24.hu-nak, de szerinte a választókat kell megkérdezni döntésükről.
-   Bayer Zsolt a Fidesz veresége után arról írt: ideje elgondolkodni azon, hogy mi a baj. Majd meghirdette az újabb Békemenetet, ami már négy éve nem volt.
-   Orbán Viktor is levonta a tanulságot.
-   A Republikon elemzője szerint nem működik a sorosozás, országosan is csak 40 százalék körül állhat a Fidesz.
-   A hódmezővásárhelyi választás legnagyobb győztese a Jobbik lehet.

Ez történt még

-   Friss kutatásunk szerint jóval többen érzik magukat az elmúlt nyolc év vesztesének, mint nyertesének.
-   Az ellenzéki pártok árnyékbizottságot állítanak fel az Elios-ügy vizsgálatára.
-   Szlovákiában meggyilkoltak egy tényfeltáró újságírót és menyasszonyát. Az elkövető nyilvánvalóan a maffia, amelynek ügyeiről Ján Kuciak túl sokat tudhatott.
-   Az ápolóknak és a mentősöknek is konkrét sztrájktervei vannak.
-   Megindokolta a bíróság, hogy miért engedték haza a Dózsa György úti gázolót.
-   Meghibásodás miatt újra csökkent a paksi atomerőmű teljesítménye.

Meg még ez is történt

-   Csányi Sándor a FIFA alelnöke lesz.
-   A Facebook Budapesten teszteli új, szupergyors vezeték nélküli internetes technológiáját.
-   Budapest élen jár a világ babakutatásában.

(Fotó: Márki-Zay Péter / Facebook)
hírösszefoglaló